### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FBiH MINISTRY OF

### ENVIRONMENT AND TOURISM

Broj: UPI 05/1-02-19-4-93/24

Sarajevo, 15. 8. 2024. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21), člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) i člana 200. Zakona o upravnom postupku („Službene novine Federacije BiH“ br. 2/98, 48/99 i 61/22), rješavajući po zahtjevu Grada Lukavac, ***d o n o s i:***

**RJEŠENJE**

1. Utvrđuje se da za zahvat u prostoru/projekat  izgradnje novog vodovodnog sistema, pripreme sirove vode i tretman pitke vode za potrebe centralnog vodovodnog sistema Lukavac na lokaciji Grada Lukavac, kapaciteta 120 l/s - Fabriku pitke vode Lukavac - nije potrebno dalje provođenje procjene uticaja na okoliš putem izrade studije uticaja na okoliš iz sljedećih razloga:
* prema kriterijima iz priloga IV. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) o karakteristikama projekta, lokaciji projekta, karakteristikama potencijalnog uticaja, te uticaja koji su navedeni u zahtjevu investitora, projekat neće imati negativnih uticaja na okoliš i nije potrebna izrada studije uticaja na okoliš,
* da nakon provedenih konsultacija u skladu sa Zakonom o zaštiti okoliša („Službene novine Federacije BiH“, broj 15/21) zainteresirana javnost i zainteresirani subjekti nije imala negativnih komentara i primjedbi na zahtjeva za prethodnu procjenu uticaja na okoliš \_\_\_ na nacrt zahtjeva za prethodnu procjenu uticaja na okoliš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

utvrđeno je da tokom izgradnje i rada Fabrike pitke vode Lukavac neće biti značajnih uticaja na okoliš i zdravlje ljudi uz provođenje mjera zaštite okoliša koje su sadržane u tački 3. dispozitiva ovog Rješenja.

1. **Podaci o lokaciji, sažeti opis lokacije projekta i opis projekta**

Predmetni zahvat podrazumijeva izgradnju postrojenja za pripremu sirove i tretman pitke vode sa svom potrebnom infrastrukturom. Lokacija na kojoj je planirana izgradnja predmetnog postrojenja nalazi se iza postojeće GIKIL-ove filter stanice u MZ Modrac, na parcelama označenim kao k.č. 39, 40, 41, 42, 43 i 1303/1 u K.O. Bokavići te parcele označene kao k.č. 2804 i 2857/1 u K.O. Lukavac. Ukupna površina navedenih parcela je cca 24.000 m2.

Fabrika pike vode će se napajati iz Akumulacije Modrac 75 l/s, koja će prolaziti tretman prerade vode u fabrici iz dubokih bunara Bokavići 15 l/s koja prolazi kroz samo jedan poseban dio tretmana obrade vode do pitke vode po potrebi, uz obaveznu dezinfekciju vode. Osim toga, sa zajedničkog regionalnog sistema za Tuzlu, distribucioni AC cjevovod Φ 500 mm sufinansiranjem grada Lukavac je stekao pravo na 35 l/s sa izvorišta Toplice. Za taj dio od navedenog cjevovoda koji se račva prema Gradu Lukavcu urađen je novi projekat cjevovoda jer je stari dotrajao i nije više u upotrebi. Ta voda prethodno prolazi kroz tretman prerade do pitke vode u postrojenju za vode koji pripada JP “VIK” Tuzla u Dubravama na području Grada Živinice i kao takva do Grada Lukavac će dolaziti kao pitka voda koja ide direktno u rezervoar pitke vode na Doložaju. Iz fabrike pitke vode prilikom pranja filtera, taloženja, emonta postrojenja doći će do nastajanja otpadnih voda za koja su predviđena muljna polja, odnosno odvojene čestice iz otpadne vode će se prirodno sušiti i umjesto konzistencije koja je slična blatu, nastajaće suhi ostatak koji će se zbrinjavati u skladu sa zakonskim propisima.

Prostornim planom Općine Lukavac (2015-2035) predviđeno je predmetno postrojenje.

Planirana lokacija nalazi se na širem području naselja Bokavići, koja se nalazi jugoistočno od grada Lukavca, na udaljenosti oko 3 km. Kota terena predmetne parcele iznosi oko 185 mnm. Koordinate geografskog područja obuhvata predmetnog postrojenja: 44031'19'' N; 18031'13''E.

**2.1. Opis projekta – tretman terhnoloških otpadnih voda**

Prema „Planu razvoja vodovodnog sistema Lukavac“ za vodosnabdijevanje grada Lukavca potrebno je obezbijediti 120 l/s pitke vode, i to iz tri izvorišta:

1. Izvorište Toplice,
2. Duboki bunari IEB1, IEB2 i IEB3 u MZ Bokavići,
3. Akumulacija Modrac.

Izgradnjom postrojenja sa dovoljnim kapacitetom za potrebe gradske mreže osigurat će se kontinuirano snabdjevanje vodom bez obzira na godišnju dob i stanje voda, jer je kapacitet akumulacije Modrac dovoljan. Odmah po okončanju postrojenja za preradu pitke vode može se pristupiti priključenju alternativnih izvora, a u prvom redu vodovoda Toplice, te dubokih bunara. Priključkom kvalitetnijih izvora vode smanjit će se potreba za pročišćavanjem jezerske vode, a postrojenje za preradu osigurat će rezervni kapacitet. Količine vode, kao i kvalitet iz tri izvorišta je različita, te je i stepen prečišćavanja ove tri vode različit. Na predmetni lokalitet, a uz pomoć tri linije dovest će se voda do jednog sabirnog rezervoara pitke vode. Prije upuštanja u rezervoar, vodu je potrebno pripremiti, odnosno prečistiti do kvaliteta koji je propisan zakonskim propisima iz oblasti pitke vode.

Objekti koji će činiti postrojenje za pripremu sirove i tretman pitke vode grada Lukavca su:

1. Ulazna pumpna stanica
2. Glavna hala za preradu vode
3. Otvoreni pješčani gravitacijski brzi filteri
4. Taložnici za reakciju i sedimentaciju
5. Spremnik sirove vode
6. Akumulacija prerađene vode
7. Muljna polja

Objekti u sklopu postrojenja za pripremu sirove i tretman pitke vode su:

1. Cjevovod za vodu sa izvorišta Toplice,
2. Cjevovod za vodu iz dubokih bunara (IEB1, IEB2 i IEB3),
3. Cjevovod za vodu iz akumulacije Modrac,
4. Objekat sa administrativnim dijelom, laboratorijom i postrojenjem za prečišćavanje vode sa rezervoarom sirove vode,
5. Rezervoar pitke i prerađene vode sa zatvaračnicom,
6. Pumpna stanica sa vodomjernim šahtom.
7. **Mjere zaštite okoliša**
	1. **Mjere u fazi izgradnje**
		1. **Mjere za ublažavanje negativnih uticaja na okolno tlo**
* Sve građevinske i montažne radove na objektima izvoditi isključivo prema datim projektima, a u skladu sa odgovarajućim pravilnicima, standardima, normama, te tehničkim uslovima za izradu i materijale koji se ugrađuju;
* Građevinske radove izvoditi u toplom vremenskom periodu, te osigurati vlaženje radnog prostora kako bi se spriječilo podizanje velikih koncentracija prašine;
* U periodu prezasićenja zemljišta vodom (padavine) potrebno je obustaviti radove, kako bi se smanjila prekomjerna degradacija zemljišta;
* Redovno održavanje građevinskih mašina, kao i parkiranje istih na za to predviđenom prostoru;
* Koristiti samo tehnički ispravna vozila, sa mogučnošću motore sa katalizatorom i bezolovno gorivo;
* Sve manipulacije sa naftom i naftnim derivatima obavljati uz stroge mjere zaštite kako ne bi došlo do nenamjernog prosipanja ili curenja;
* Iskopani humusni materijal odlagati na adekvatno mjesto, te ga upotrijebiti u svrhu rekultivacije ili neke druge svrhe;
* Površine oštećene građevinskim radovima obavezno nakon završetka radova dovesti u prvobitno stanje uz stalno održavanje istih.

**3.1.2. Mjere za ublažavanje negativnih uticaja na površinske i podzemne vode**

* Radove izvoditi isključivo prema Glavnom projektu i Planu upravljanja građevinskim otpadom;
* Takođe, radove vršiti samo u periodu niskog sezonskog vodostaja;
* Obezbijediti poseban prostor za smještaj i građevinskih mašina, te prilikom pretakanja goriva strogo voditi računa da ne dođe do onečišćenja;
* Procjedne vode koje nastaju na platou će se prikupljati i odgovarajućim kanalima usmjeriti u ulazno sabirno okno;
* Otpad koji nastaje na datom prostoru odlagati na adekvatna mjesta putem ovlaštene firme za takve djelatnosti.
* Sav materijal od iskopa zemljišta, a koji neće biti odmah upotrebljen u građevinskim radovima, mora biti deponovan na za to predviđenim lokacijama u skladu sa Planom upravljanja građevinskim otpadom i van definisanih opasnih zona.
	+ 1. **Mjere za ublažavanje negativnih uticaja na pejzaž**
* Ograditi gradilište u cilju ograničenja pojasa negativnog efekta, te pokušati u najvećoj mogućoj mjeri sačuvati vegetaciju datog područja;
* Osigurati zaštitu površina osjetljivih na proces erozije;
* Zbrinjavati nastali otpada na način propisan Zakonom o upravljanju otpadom;
* Vratiti prirodnog okruženja u prvobitno stanje nakon završetka radova na mjestima gdje je to moguće.
	+ 1. **Mjere za ublažavanje povećane emisije buke i vibracije**
* Opremu koja je bučna postaviti dalje od osjetljivih prijemnika, te izbjegavati rad više uređaja istovremeno, ako je to moguće;
* Radove bušenja i slične aktivnosti smanjiti na najmanju moguću mjeru;
* U fazi izvođenja radova mehanizaciju održavati uvijek u ispravnom stanju, dok oprema koja se ne koristi u datom momentu treba biti ugašena;
* Ograničiti aktivnosti koje potencijalno proizvode veliku buku;
* U slučaju prekoračenja maksimalno dozvoljenih vrijednosti nivoa zvučnog pritiska radnicima osigurati adekvatnu zaštitnu opremu, te primijeniti propise zaštite na radu.
* Radove bušenja smanjiti na najmanju moguću mjeru
	+ 1. **Mjere zaštite kulturno-histrorijskog naslijeđa**
* Ukoliko se tokom izvođenja radova pronađu artefakti za koje se može pretpostaviti da imaju svojstva dobra kulturno-povijesnog naslijeđa, radove je potrebno odmah obustaviti i sukladno zakonskoj regulativi o tome obavijestiti zavod za zaštitu spomenika u sastavu Federalnog ministarstva kulture i sporta.
	+ 1. **Mjere za ublažavanje povećane emisije buke i vibracije**
* Opremu koja je bučna postaviti dalje od osjetljivih prijemnika, te izbjegavati rad više uređaja istovremeno, ako je to moguće;
* Radove bušenja i slične aktivnosti smanjiti na najmanju moguću mjeru;
* U fazi izvođenja radova mehanizaciju održavati uvijek u ispravnom stanju, dok oprema koja se ne koristi u datom momentu treba biti ugašena;
* Ograničiti aktivnosti koje potencijalno proizvode veliku buku;
* U slučaju prekoračenja maksimalno dozvoljenih vrijednosti nivoa zvučnog pritiska radnicima osigurati adekvatnu zaštitnu opremu, te primijeniti propise zaštite na radu.
* Radove bušenja smanjiti na najmanju moguću mjeru
	1. **Mjere u fazi rada postrojenja (eksploatacije)**
* Nakon izgradnje postrojenja za tretman sirove i preradu pitke vode i svih pratećih objekata, u fazi rada ne bi trebalo doći do negativnih uticaja na okoliš uz pridržavanje svih mjera predostrožnosti.
* Posebno je potrebno voditi računa o redovnom monitoringu vode za piće.
* povremeni uticaj na okoliš mogla bi imati pojava neugodnih mirisa prilikom crpljenja i transporta nastalog mulja u muljnom polju. Konačno odlaganje i zbrinjavanje nastalog mulja mora se provoditi sa firmom koja je registrovana za takve djelatnosti u skladu sa posebnim zakonom.
* U skladu sa Zakonom o vodama („Službene novine Federacije BiH“, 70/06), član 111.(Prethodna vodna suglasnost), potrebno je pribaviti prethodnu vodnu suglasnost za predmetni projekat i uslove kojima mora udovoljiti dokumentacija za predmetnu djelatnost.
1. **Zahtjev za prethodnu procjenu utjecaja na okoliš koji je izradila ovlaštena konsultantska kuća Rudarski institut d.d. Tuzla smatra se sastavnim dijelom ovog Rješenja.**
2. **U slučaju promjena na planiranom projektu, investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe Poglavlja IX. Zakona (Procjena uticaja na okoliš) i Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH", broj: 51/21 i 33/22 i 104/22).**
3. **Pravomoćno rješenje da nije potrebno dalje provođenje procjene uticaja na okoliš putem izrade Studije uticaja na okoliš, dostavlja se nadležnom organu kod podnošenja zahtjeva za izdavanje urbanističke saglasnosti u skladu sa posebnim propisom iz oblasti građenja (član 1. Uredbe o izmjenama i dopunama Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj:** [**33/22**](https://www.fmoit.gov.ba/upload/file/IZMJENA%20UREDBE%20EIA-3-6.pdf)[**)**](https://www.fmoit.gov.ba/upload/file/2021/Izmjena%20Uredbe%20EIA%20%20104_22.docx)**.**
4. **Za predmetni projekat prema Uredbi kojom se utvrđuju pogoni i postrojenja koja moraju imati okolišnu dozvolu ("Službene novine Federacije BiH",** [**broj: 51/21**](https://www.fmoit.gov.ba/upload/file/Uredba%20kojom%20se%20utvrdjuju%20pogoni%20i%20postrojenja%20koja%20moraju%20imati%20okolinsku%20dozvolu.pdf)**,** [**74/22**](https://www.fmoit.gov.ba/upload/file/2020/Okoli%C5%A1ne%20dozvole/izmjena%20uredbe%20OD-1-11.pdf)**) i Pravilniku o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH",** [**broj: 51/21**](https://www.fmoit.gov.ba/upload/file/Pravilnik%20Sevesso-1-28.pdf)**i** [**96/22**](https://www.fmoit.gov.ba/upload/file/Slu%C5%BEbene%20novine%20Federacije%20BiH%2096_22.pdf)**) nije potrebno pribaviti okolišnu dozvolu.**
5. **U skladu sa članom 84. Zakona o zaštiti okoliša FBiH, za pogone i postrojenja za koje nije potrebno pribaviti okolišnu dozvolu, opšte obaveze operatora u vezi sa zaštitom okoliša propisuju se i kroz druge potrebne dozvole. Mjere zaštite okoliša moraju se poštovati tokom izgradnje, rada, održavanja i prestanka rada pogona i postrojenja.**
6. **Inspekcijski nadzor nad provođenjem mjera zaštite okoliša u skladu sa ovim Rješenjem nadležna je Federalna uprava za inspekcijske poslove.**
7. **Nastale količine svih vrsta otpada u fazi izgradnje, rada ili prestanka rada postrojenja potrebno je prijaviti u bazu podataka u skladu sa Zakonom o upravljanju otpadom („Službene novine FBiH“, 33/03, 72/09, 92/17) i pripadajućim podzakonskim aktima koju uspostavlja i ažurira Fond za zaštitu okoliša, lin:** <https://www.otpadfbih.ba/login>**.**
8. **Ovo rješenje objavljuje se na službenoj stranici Federalnog ministarstva okoliša i turizma.**
9. **Ovo rješenje prestaje važiti ukoliko se promijene uslovi u skladu sa kojima je izdato.**

**O b r a z l o ž e nj e**

Nosilac projekta – GRAD LUKAVAC podnio je dana 08. 7. 2024. godine zahtjev za prethodnu procjenu uticaja na okoliš za projekat izgradnje novog vodovodnog sistema, pripreme sirove vode i tretman pitke vode za potrebe centralnog vodovodnog sistema Lukavac na lokaciji Grada Lukavac, kapaciteta 120 l/s - Fabriku pitke vode Lukavac Zahtjev je izradila ovlaštena konsultantska kuća Rudarski institut Tuzla, broj protokola 30-03-04-226/24 iz aprila 2024. godine.

Uz zahtjev je dostavljena slljedeća dokumentacija:

1. Idejni projekat – izrađen od strane projektanta PROVOD –inženyrska společnost, s.r.o., V Podhaji 226/28, Bukov, 400 01 Usti nad Labem, Češka Republika, OIB: 250238829 iz februara 2024. godine,
2. Izvod iz Prostornog plana Tuzlanskog kantona (“Službene novine Tuzlanskog Kantona”, broj 9/06 i 14/21); broj 09-19-11/21 od 10.10.2022. godine,
3. Kopija katasratskog plana broj 05-26-3-2208/2024-2 od 12.7.2024. godine, Služba za urbanizaciju, imovinske i geodetske poslove Grada Lukavac,
4. Izvod iz Prostornog plana Općine Lukavac br. 09-19-11/21 od 07.01.2021. godine,
5. Mišljenje Grada Lukavac, Služba za urbanizaciju, imovinske I geodetske poslove broj 09-19-11/21 od 10.10.2022. godine da je predmetni zahvat u skladu sa utvrđenom namjenom konkretnog lokaliteta shodno prostornog-planskoj dokumentaciji,
6. Izvod iz posjedovnog lista broj 05-26-3-761/24-2 od 06.3.2024. godine,
7. ZK Izvadak broj 126-0-Nar-24-000 910 od 08.3.2024. godine,
8. Netehnički rezime informacija iz tačaka A., B. i C. Zahtjeva,
9. Referetni popis u kojem se navode izvori korišteni za opise i procjene uključene u zahtjev za prethodnu procjenu uticaja na okoliš,
10. Izjava o istinitosti, tačnosti i potpunosti podataka sadržanih u zahtjevu (Prilog V. Uredbe)

Razmatrajući podneseni zahtjev i uvidom u priloženu dokumentaciju, utvrđeno je da je:

* u skladu sa Zakonom o zaštiti okoliša („Službene novine Federacije BiH“, broj: 15/21) i Uredbom o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj: 51/21, 33/22 i 104/22) pravni osnov za postupanje po podnesenom Zahtjevu je Poglavje IX Zakona, Procjena uticaja na okoliš, čl. 64 do 72. i Prilog II. Uredbe, tačka 10. Infrastrukturni projekti o) Vađenje podzemne vode ili sistem vještačkog ubrizgavanja/dopunjavanja podzemne vode koji nisu uključeni u Prilog I. ove uredbe;
* zahtjev podnešen na način propisan na obrascu iz Priloga III. Uredbe,
* zahtjeva zadovoljio ček listu [PRILOGA VI. - Ček lista za provjeru zahtjeva za prethodnu procjenu uticaja na okoliš](https://www.fmoit.gov.ba/upload/file/PRILOG%20VI%20CEK%20LISTA%20ZA%20PROVJERU%20ZAHTJEVA%20ZA%20PRETHODNU%20PROCJENU%20UTICAJA%20NA%20OKOLI%C5%A0.docx) i evidentiranja da zahtjev sadrži sve priloge u originalu ili ovjerenoj kopiji

tako da su stečeni svi uslovi da se zahtjev uzme u razmatranje i pokrene upravna procedura prethodne procjene uticaja na okoliš (PPUO).

U skladu sa članom 40. i 70. Zakona o zaštiti okoliša („Službene novine Federacije BiH“, broj 15/21), ovo Ministarstvo je bilo dužno osigurati učešće javnosti u postupcima prethodne procjene uticaja na okoliš, tako da je dokumentacija vezano za namjeravani zahvat u prostoru/projekat postavljena na web stranicu Ministarstva [www.fmoit.gov.ba/Okolišne](http://www.fmoit.gov.ba/Okoli%C5%A1ne) dozvole/Javne rasprave i Javni uvidi dana 10.07.2024. godine. Pisano obavještenje o pokrenutom postupku radi informisanja i uključivanja javnosti u postupak donošenja odluka i javnom uvidu u dostavljenu dokumentaciju, dostavljeno je uz dopis ovog Ministarstva od 10.07.2024. godine sljedećim zainteresovanim subjektima:

* Grad Lukavac, Trg slobode 1, 75 300 Lukavac
* Ministarstvo prostornog uređenja i zaštite okolice, Rudarska 65, 75 000 Tuzla,
* Agencija za vodno područje rijeke Save, Ul. Grbavička 4/III, 71 000 Sarajevo,
* Federalno ministarstvo prostornog uređenja, Hamdije Čemerlića 2, 71 000 Sarajevo
* Federalno ministarstvo poljoprivrede, vodoprivrede i šumarstva, Hamdije Čemerlića 2, 71 000 Sarajevo
* Federalno ministarstvo energije, rudarstva i industrije, Alekse Šantića b.b,88 104 Mostar
* Federalno ministarstvo kulture i sporta, Zavod za zaštitu spomenika, Obala Maka Dizdara 2, 71 000 Sarajevo
* Zavod za zaštitu i korištenje kulturno-historijskog i prirodnog naslijeđa Tuzlanskog kantona, Muftije efendije Kurta b.b., 75000 Tuzla
* Zavod za javno zdravstvo Tuzlanskog kantona, Tuzlanskog odreda 6, 75 000 Tuzla
* Grad Lukavac, Služba za društvene djelatnosti i upravu, Trg slobode 1, 75 300 Lukavac,
* Grad Lukavac, Služba za urbanizaciju, imovinske i geodetske poslove, Trg slobode 1, 75 300 Lukavac.

U pisanom obavještenju navedeni zainteresirani subjekti su informisani, da mogu izvršiti i javni uvid u spis predmeta sa dostavljenom dokumentacijom svakog radnog dana od 8-16 sati u prostorijama Ministarstva, ul. Hamdije Čemerlića br. 2 u Sarajevu.

Grad Lukavac je u istom dopisu zamoljen da informiše stanovništvo u mjesnim zajednicama koje gravitiraju predmetnom području, druge zainteresovane subjekte koji nisu navedeni u naslovu ovog dopisa i NVO koje sa bave pitanjima zaštite okoliša na području Grada Lukavac i šire kako bi se uključili u postupak javnih konsultacija.

Po pokrenutoj proceduri javnih konsultacija, mišljenja u vezi prethodne procjene uticaja na okoliš zainteresovana javnost je u skladu sa Zakonom o zaštiti okoliša mogla dostaviti Federalnom ministarstvu u roku od 30 dana od dana prijema obavještenja o javnom uvidu u pisanoj formi,a koja se moraju prilikom donošenja odluke uzeti u obzir i njihovo prihvatanje ili neprihvatanje obrazložiti (član 40. stav (7) Zakona).

Do dana izdavanja izrade nacrta ovog rješenja, samo je Federalno ministarstvo kulture i sporta, Zavod za zaštitu spomenika dostavio stručno mišljenje broj 07-36-4-3492-2/24 A.T. od 02.8.2024. godine u kojem se kosntatuje da na označenim kao k.č. 39, 40, 41, 42, 43 i 1303/1 u K.O. Bokavići te parcele označene kao k.č. 2804 i 2857/1 u K.O. Lukavac nema do sada evidentiranih ili zaštićenih dobara kulturno-povijesnog naslijeđa, u skladu sa čim daje pozitivno stručno mišljenje, uz napomenu da ukoliko se tokom izvođenja radova pronađu artefakti za koje se može pretpostaviti da imaju svojstva dobra kulturno-povijesnog naslijeđa, radove je potrebno odmah obustaviti i sukladno zakonskoj regulativi o tome obavijestiti zavod za zaštitu spomenika u sastavu Federalnog ministarstva kulture i sporta, što je uvršteno kao mjera zaštite okoliša sadržana u tački 3.1.5. dispozitiva ovog Rješenja.

Nacrt rješenja o prethodnoj procjeni uticaja na, kojim je odlučeno da nije potrebno provođenje procjene uticaja na okoliš izradom studije uticaja na okoliš je ovo Ministarstvo učinilo dostupnim na web stranicu Federalnog ministarstva okoliša i turizma od \_\_\_\_\_\_\_\_\_\_\_2024. godine, na koji se cjelokupna javnost mogla izjasniti u roku od 8 dana, odnosno dostaviti mišljenja, sugestije i primjedbe na adresu Fedelanog ministarstva okoliša i turizma, ul. Hamdije Čemerlića 2, 71 000 Sarajevo.

Do dana izdavanja ovog rješenja u ovom Ministarstvu su zaprimljeni komentari i primjedbe na nacrt Rješenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razlozi zbog kojih nije potrebno dalje provoditi postupak procjene uticaja na okoliš su sljedeći:

* nakon provedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev za PPUO,
* analizirajući kriterije iz Priloga IV. Uredbe i aplicirajući ih na predmetni zahvat u prostoru, utvrđeno je da primjenom mjera iz tačke 3. dispozitiva ovog Rješenja, predmetni zahvat u prostoru neće imati značajan uticaj na okoliš.
* navedena aktivnost - projekat se ne nalazi u Prilogu I. Uredbe prema kojem je obavezna procjena uticaja na okoliš putem izrade Studije uticaja na okoliš,
* provedena je zakonom propisana procedura uključivanja javnosti i zainteresirane javnosti i u zakonskom roku nije bilo negativnih komentara na javno dostupan zahtjev o prethodnoj procjeni uticaja na okoliš niti drugu dostavljenu dokumentaciju.

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, te zbog toga nije potrebno provoditi postupak procjene uticaj na okoliš izradom Studije uticaja na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Tačka 4. upućuje da je Zahtjev za prethodnu procjenu utjecaja na okoliš koji je izradila ovlaštena konsultantska kuća Rudarski institut d.d. Tuzla i da se zahtjev smatra sastavnim dijelom ovog Rješenja.

Tačka 5. upućuje na obaveze investitora ukoliko dođe do promjena na planiranom projektu.

Tačka 6. upućuje investitora na dalje postupanje u pribavljanju neophodnih saglasnosti i dozvola.

Tačkom 7. daje se tumačenje da za predmetni projekat nije potrebno pribaviti okolišnu dozvolu.

Tačkom 8. propisane su obaveze drugih organa u vezi sa općim obavezama zaštite okoliša u skladu sa članom 84. Zakona o zaštiti okoliša, prema kojem nadležni organ postupa pri izdavanju drugih saglasnosti i dozvola, a koje operator mora ispuniti tokom izgradnje, rada, održavanja i prestanka rada pogona i postrojenja.

Tačka 9. ovog rješenje definiše nadležnost za inspekcijski nadzor prema ovom rješenju.

Tačka 10. ovog rješenja propisana je u skladu načelima i obavezama propisanim Zakonom o upravljanju otpadom („Službene novine Federacije BiH“, broj: 33/03, 72/09 i 92/17) a u vezi izvještavanja o količinama nastalog otpada.

Tačkom 11. Definisani su uslovi važenja ovog Rješenja.

Polazeći od izloženog činjeničnog stanja i izvršene ocjene izvedenih dokaza, na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu ovog rješenja.

**Uputa o pravnom lijeku:**

Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili ovjerenom prepisu (kopiji).

 **M I N I S T R I C A**

 **dr. sc. Nasiha Pozder**

***Dostaviti:***

* *Grad Lukavac, Trg slobode 1, 75 300 Lukavac*
* *Ministarstvo prostornog uređenja i zaštite okolice, Rudarska 65, 75 000 Tuzla,*
* *Federalna uprava za inspekcijske poslove, Fehima ef. Ćurčića 6, 71000 Sarajevo*
* *Sektor okolišnih dozvola, procjenu utjecaja na okoliš, registar i čiste tehnologije*
* *arhiva*

*Akt pripremila: Suada Numić*

*Akt kontrolisao: Stjepan Matić*